Super Fight II
Ali ja Frazier olivat kohdanneet aiemmin vuonna 1971 "Fight of the Century" -nimellä tunnetussa kamppailussa, jossa oli panoksena WBA:n ja WBC:n maailmanmestaruudet. Tuolloin hallitseva maailmanmestari Frazier voitti 15-eräisen ottelun pistein. Parin toisessa kohtaamisessa kumpikaan ottelijoista ei ollut maailmanmestari (Muhammad Ali hallitsi kansallista NABF:n mestaruutta), joten kamppailu kesti vain 12 erää. Se päättyi Muhammad Alin voittoon pistein.
Pro Bowl
NFL elvytti tähdistöottelun tauon jälkeen kaudella 1950. Ensimmäinen kahden NFL-konferenssin välinen ottelu pelattiin tammikuussa vuonna 1951. Vastakkain olivat vuosina 1951-1953 American Conferencen ja National Conferencen parhaat pelaajat, vuosina 1954–1970 Eastern ja Western Conferencen sekä vuodesta 1971 lähtien American Football Conferencen ja National Football Conferencen parhaat pelaajat.